OzLabs/hebrew-wiki-articles huggingface dataset:
דן שני

מצבתו של דן שני בבית הקברות הצבאי בראשון לציון
דן שני (פרידברג) (3 במאי 1936 – 23 במאי 1970) היה קצין בדרגת סגן-אלוף בחיל השריון, שלחם בחזית המצרית במלחמת ששת הימים. על פעולתו בימי המלחמה עוטר שני בעיטור המופת. הוא נפל בקרב כמפקד גדוד במלחמת ההתשה.

==ביוגרפיה==
דן שני נולד בקיבוץ גבעת ברנר להורים שעלו מגרמניה. כשהיה בן שנתיים עברה משפחתו לעיר ראשון לציון. למד בבית הספר המקצועי ברמלה, שיחק כדוריד, היה מרכז שכבה בתנועת מכבי הצעיר ופעיל בגדנ"ע.

שני התגייס לשירות צבאי במאי 1954 והוצב בפלוגת סיור של יחידת שריון. לחם במלחמת סיני ולאחריה הוסמך לקצין. ב-1958, לאחר שנת שירות בצבא הקבע, התחתן והתגורר עם אשתו בקיבוץ מסילות שממנו באה, שם עבד בחקלאות ועסק בהדרכת נוער. חמש שנים אחר כך עבר לאשדוד ועבד כמנהל אחזקה במפעל. לאחר מכן עבר עם משפחתו לגור ביישוב הקהילתי עשרת והתגייס מחדש לשירות קבע. היה בין הראשונים שיצאו לארצות הברית ללמוד את הפעלת טנק המגח, שעמד להיכנס לשירות בצה"ל.

במלחמת ששת הימים היה שני מפקד פלוגת טנקי מגח בדרגת סרן. הפלוגה השתייכה לגדוד 46, שסופח לחטיבת הצנחנים בקרבות ליד רפיח. פלוגתו נקלעה למארב של טנקים כבדים מצריים, ואף על פי שספגה אבדות הצליחה להחזיק מעמד. סיפור הקרב הובא בספר של שבתי טבת חשופים בצריח. על ניהול הקרב שם עוטר שני בציון לשבח מאת אלוף פיקוד הדרום, שהומר לימים לעיטור המופת.

לאחר המלחמה שירת שני כקצין אג"ם וכסגן מפקד גדוד. למד בבית הספר לפיקוד ומטה. לאחר כן מונה למפקד גדוד הטנקים 79 בחטיבה 401, שהשתייכה לאוגדת סיני. ב-23 במאי 1970, בעת שנמצא בסיור ליד תעלת סואץ, נהרג מפגיעת אש ארטילרית מצרית. באותה תקרית נהרגו עוד שישה חיילי צה"ל.

דן שני היה בן 34 בנופלו. הניח הורים, אשה, בן ובת. הובא לקבורה בבית הקברות הצבאי בראשון לציון. כארבעת אלפים איש הלכו אחרי ארונו. הוא הועלה לאחר מותו לדרגת סגן אלוף.

==הנצחה==
שמו של שני הונצח על גבי מספר אנדרטאות, וביניהן אנדרטת יד לשריון בלטרון, האנדרטה לנופלי העיר ראשון לציון ואנדרטת נופלי המועצה האזורית גדרות, השוכנת במושב עשרת.

==קישורים חיצוניים==
* [https://www.izkor.gov.il/דן%20שני%20פרידברג/en_4e4d67ab39f291c0c04fe4c37a58615c קורות החיים של דן שני], באתר "יזכור"
* ידיעות מאתר עיתונות יהודית היסטורית:
** [https://www.nli.org.il/he/newspapers/mar/1970/05/24/01/article/1 שבעה חיילי צה"ל נפלו אתמול בחזית התעלה], מעריב, 24 במאי 1970
** דב גולדשטיין, [https://www.nli.org.il/he/newspapers/mar/1970/05/29/01/article/169 דני] ([https://www.nli.org.il/he/newspapers/mar/1970/05/29/01/article/227 המשך]), מעריב, 29 במאי 1970
** אריה פיק, [https://www.nli.org.il/he/newspapers/lmrv/1970/06/28/01/article/76 סגן אלוף דן שני], למרחב, 28 ביוני 1970

==הערות שוליים==

קטגוריה:חיילי חיל השריון במלחמת סיני
קטגוריה:מפקדי פלוגות במלחמת ששת הימים
קטגוריה:סגני-אלופים בצה"ל
קטגוריה:חללי צה"ל במלחמת ההתשה
קטגוריה:מעוטרי עיטור המופת במלחמת ששת הימים
קטגוריה:אישים הקבורים בבתי קברות צבאיים ישראליים
קטגוריה:בוגרי בית הספר חביב
קטגוריה:בוגרי תיכון עמל א' רמלה
קטגוריה:בוגרי המכבי הצעיר
קטגוריה:עשרת: אישים
קטגוריה:ישראלים שנולדו ב-1936
קטגוריה:ישראלים שנפטרו ב-1970
קטגוריה:מסילות (קיבוץ): אישים
קטגוריה:חיילי חיל השריון במלחמת ששת הימים
Si Me Llevas Contigo

Si Me Llevas Contigo (באנגלית: If You Take Me With You; בעברית: אם תיקח אותי איתך) הוא אלבום האולפן החמישי של הזמרת-יוצרת המקסיקנית גלוריה טרווי.<ref name=":0"></ref> האלבום יצא לאור ב-5 בדצמבר 1995, על ידי חברת התקליטים סוני מיוזיק לטין. בדומה לארבעת האלבומים הקודמים של טרווי, גם זה הופק על ידי סרחיו אנדרדה.<ref name=":0" />

מתוך האלבום יצאו שני הסינגלים; "Ella Que Nunca Fue Ella" ו-"Si Me Llevas Contigo".<ref name=":0" />

== רקע והפקה ==
האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה בשנת 1989.<ref name=":0" /> כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו ברחבי העולם.<ref name=":1"></ref> האלבום הופץ ב-5 בדצמבר 1995 במקסיקו ולאחר מכן, הופץ בשאר רחבי העולם.<ref name=":1" />

השירים באלבום חקרו נושאים שנויים במחלוקת כמו הומוסקסואליות, צניעות, דת, תסכול, משבר כלכלי ושחיתות פוליטית והתאבדות.<ref name=":2"></ref>

== מחלוקת וסכסוכים ==
ב-13 במרץ 1996, טרווי הודיעה שהיא תפרוש מהופעות חיות עקב הסרטן של המנהל שלה, סרחיו אנדרדה. היא הציעה לקיים שתי הופעות אחרונות באודיטוריום הלאומי שבמקסיקו סיטי, ב-16 ו-17 במרץ. הופעות אלה שודרו על ידי TV Azteca. הטענות של טרווי לגבי הסרטן של אנדרדה מעולם לא אומתו, ומאוחר יותר עלתה השערה בעיתונות שהוא מעולם לא היה חולה. בסופו של דבר, אושר כי אנדרדה סבל למעשה מתסמונת גייאן-בארה, שאובחנה בזמן שהוא וטרווי היו כלואים בברזיל.<ref name=":2" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1995
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומים שהופקו על ידי סרחיו אנדרדה
קטגוריה:אלבומי חברת סוני מיוזיק לטין
Cómo Nace el Universo

Cómo Nace el Universo (באנגלית: How the Universe is Born; בעברית: איך היקום נולד) הוא אלבום האולפן השישי של הזמרת-יוצרת המקסיקנית גלוריה טרווי.<ref name=":1"></ref> האלבום יצא לאור ב-23 בנובמבר 2004, על ידי חברת התקליטים סוני מיוזיק לטין.<ref name=":1" /> בשונה מחמשת האלבומים הקודמים של טרווי, זה לא הופק על ידי סרחיו אנדרדה.<ref name=":1" />

מתוך האלבום יצאו שני הסינגלים; "En Medio de la Tempestad", "El Domador" ו-"Eres un Santo".<ref name=":0"></ref>

== רקע והפקה ==
האלבום לא הופק על ידי סרחיו אנדרדה שעבד עם טרווי עוד מצאת אלבום הבכורה שלה בשנת 1989 והיה לראשון שלה שהופק על ידי אדם אחר (ארמנדו אווילה).<ref name=":0" /> כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו ברחבי העולם ובמקסיקו בפרט, שם הופץ ב-23 בנובמבר 2004.<ref></ref>

השירים באלבום חקרו נושאים כמו העצמת נשים, תהילה, כסף, מוות, חופש, פוליטיקה, עיתונות צהובה, נאמנות ואהבה.<ref name=":1" />

== היציאה מהכלא ==
את כל השירים הלחינה טרווי גם בכלא וגם בתקופה שלפני מעצרה. בשלבים הראשונים של הקלטת האלבום הזה, טרווי נאלצה לשתף פעולה עם המפיק המוזיקלי שלה באמצעות טלפון בכלא, וביצעה לאוזניו את השירים שיצרה בתא שלה.<ref></ref><ref></ref><ref></ref> היא קיבלה עליו את תואר הזהב והפלטינה בארצות הברית וכן מועמדות בקטגוריית "אלבום הפופ הלטיני הטוב ביותר" מטעם מגזין בילבורד.<ref name=":2"></ref> הסינגל הראשון "En Medio de la Tempestad" ("באמצע הסערה") זכה להצלחה מתונה ברדיו.<ref></ref>

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref name=":2" />
| פלטינה <small>(לטיני)</small>
|100,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי 2004
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומי חברת סוני מיוזיק לטין
Versus

Versus (בעברית: נֶגֶד) הוא אלבום האולפן האחד עשר של הזמרת-יוצרת המקסיקנית גלוריה טרווי, והאלבום המשותף הראשון שלה, עם הזמרת אלחנדרה גוזמן.<ref></ref> האלבום יצא לאור ב-23 ביוני 2017, על ידי חברת התקליטים יוניברסל מיוזיק לטין אנטרטיינמנט.<ref></ref> הוא יצא לאור שנתיים לאחר יציאת אלבומי האולפן של כל אחת מהשתיים (El Amor ו-A + No Poder).<ref></ref><ref></ref>

האלבום קבע שורה של שיאים היסטוריים, וביניהם הפך את טרווי וגוזמן לנשים הראשונות בהיסטוריה בת 24 השנים של מצעד האלבומים הלטיניים שהצליחו להגיע עם אלבום משותף למקום הראשון במצעד.<ref></ref> מעבר לכך, נמכר בלמעלה 30,000 עותקים במקסיקו והפך לאחד מהאלבומים המשותפים הנמכרים ביותר במדינה בעשור השני של המאה ה-21.

על בסיס האלבום, יצאו השתיים לסיבוב ההופעות "Versus Tour" ובהמשך, הוציאו אלבום הופעה בשם, Versus World Tour.<ref></ref><ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! מקסיקו (AMPROFON)
| זהב
| 30,000
|}

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומי גלוריה טרווי
קטגוריה:אלבומים משותפים
קטגוריה:אלבומים בספרדית
קטגוריה:אלבומי חברת יוניברסל מיוזיק לטין אנטרטיינמנט
יחידה 663

יחידה 663 היא יחידה של מספן המודיעין בחיל הים הישראלי, העוסקת במודיעין אותות מתוך סטי"לים וצוללות.

היחידה הוקמה בנובמבר 1968, כחלק מלקחי טיבוע המשחתת אילת. היא הורכבה מיוצאי יחידה 515 (שמה אז של יחידה 8200). לוחמי היחידה שולבו בקרבות של הזירה הימית במלחמת יום הכיפורים. בין השאר השתתפו לוחמי היחידה במבצע הצגת תכלית להריגתו של אבו ג'יהאד, מבצע ענבי זעם ומבצעים רבים נוספים. 

לוחמי היחידה עוסקים בעיקר באיסוף מודיעין טקטי בעת מבצע ימי, אך מידע שהם אוספים משרת גם גופי מודיעין אחרים, בהם אגף המודיעין. 

לוחמי היחידה עוברים הכשרה כחיילי מודיעין בבה"ד 15 וגם כלוחמי חוד ימיים המשרתים על כלל כלי השיט בזרוע הים.

==קישורים חיצוניים==
* יצחק ורדי, [https://www.8200.org.il/he/150/198 ההתרעה שלא הגיעה ליעדה - טיבוע אח"י אילת - 21 באוקטובר 1967], באתר עמותת בוגרי 8200
* 

==הערות שוליים==

קטגוריה:יחידות חיל הים הישראלי
קטגוריה:מערך המודיעין בצה"ל
קטגוריה:מודיעין אותות
Versus World Tour

Versus World Tour (בעברית: נֶגֶד: סיבוב ההופעות העולמי) הוא אלבום ההופעה הרביעי של הזמרת-יוצרת המקסיקנית גלוריה טרווי, ואלבום ההופעה המשותף הראשון שלה, עם הזמרת אלחנדרה גוזמן.<ref name=":0"></ref> האלבום יצא לאור ב-23 ביוני 2017, על ידי חברת התקליטים יוניברסל מיוזיק לטין אנטרטיינמנט.<ref name=":0" />

את האלבום הוציאו השתיים לאחר יציאת האלבום המשותף שלהן, Versus (2017), שקבע שורה של שיאים היסטוריים, וביניהם הפך את טרווי וגוזמן לנשים הראשונות בהיסטוריה בת 24 השנים של מצעד האלבומים הלטיניים שהצליחו להגיע עם אלבום משותף למקום הראשון במצעד.<ref></ref> האלבום מכיל הופעות שהתקיימו במסגרת, "Versus Tour".<ref></ref>

האלבום הגיע למקום השישי במצעד אלבומי הפופ הלטיניים,<ref name=":1"></ref> וה-38 במצעד האלבומים הלטיניים.<ref name=":1" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! מקסיקו (AMPROFON)<ref></ref>
| זהב
| 30,000
|}

== קישורים חיצוניים ==

== הערות שוליים ==

קטגוריה:אלבומי הופעה מ-2017
קטגוריה:אלבומי גלוריה טרווי
קטגוריה:אלבומים משותפים
קטגוריה:אלבומים בספרדית
קטגוריה:אלבומי חברת יוניברסל מיוזיק לטין אנטרטיינמנט
Coming Home (שיר של שפרד)

"Coming Home" הוא סינגל של להקת האינדי פופ האוסטרלית שפרד, שיצא, על ידי חברת התקליטים Empire of Song, ב-10 בנובמבר 2017, כסינגל הרביעי מתוך אלבום האולפן השני של הלהקה, Watching the Sky.

השיר נמצא בטריילר של הסרט הקדמונים, ושל הסרט קדימה.

נכון לאפריל 2022, השיר הושמע למעלה מ-70 מיליון פעמים בספוטיפיי.<ref></ref>

== וידאו קליפ ==
הווידאו קליפ יצא בערוץ היוטיוב של הלהקה ב-24 בינואר 2018, לצד ההכרזה על תעודת הזהב של הסינגל.<ref></ref> נכון לאפריל 2022, הווידאו קליפ נצפה למעלה מ-9 מיליון פעמים.<ref></ref>

== הופעות חיות ==
הלהקה ביצעה את השיר בהופעה חיה ב-Today ב-27 בנובמבר 2017.<ref></ref>

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
!הערות
|-
|2018
| rowspan="3" |פרסי המוזיקה של ARIA
|שיר השנה
| 
|<ref></ref><ref></ref>
|-
| rowspan="2" |2019
|היצירה האוסטרלית המושמעת ביותר
|
| rowspan="2" |<ref name="noise11"></ref>
|-
|יצירת הפופ של השנה
| 
|}

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!הולנד (NVPI)
|זהב
|20,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערות
|-
! scope="row" | אוסטרליה
| 10 בנובמבר 2017
| הורדה דיגיטלית
|Empire of Song
|<ref name="iTunes"></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
Diosa de la Noche Tour

Diosa de la Noche Tour (בעברית: נֶגֶד: סיבוב ההופעות העולמי) הוא אלבום ההופעה החמישי של הזמרת-יוצרת המקסיקנית גלוריה טרווי.<ref name=":0"></ref> האלבום יצא לאור ב-28 באוגוסט 2020, על ידי חברת התקליטים יוניברסל מיוזיק לטין אנטרטיינמנט.<ref name=":0" /> האלבום יצא לאור שנה לאחר צאת האלבום, Diosa de la Noche (2019).<ref name=":1"></ref>

האלבום הוקלט במהלך השנים 2019 ו-2020 במסגרת סיבוב ההופעות, "La Diosa de la Noche Tour".<ref name=":0" /><ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי הופעה מ-2020
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומי חברת יוניברסל מיוזיק לטין אנטרטיינמנט
מוהמד-עלי שו

מוהמד-עלי שו (בצרפתית: Mohamed-Ali Cho; נולד ב-19 בינואר 2004 בסטה שבצרפת) הוא כדורגלן צרפתי המשחק בעמדת החלוץ בקבוצת ריאל סוסיאדד.

== קריירת מועדונים ==
שו גדל במחלקות הנוער של שנטילי, פריז סן-ז'רמן ואברטון.

ב-2 במאי 2020 חתם על חוזה מקצועני באנז'ה מליגת העל הצרפתית. ב-30 באוגוסט ערך את הופעת הבכורה שלו במועדון, בהפסד 0–2 לז'ירונדן דה בורדו במסגרת הליגה. בעונתו הראשונה במועדון ערך 21 הופעות ליגה.

== קריירה בינלאומית ==
שו הוא חלק מסגל נבחרת צרפת עד גיל 21.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני אנז'ה
קטגוריה:כדורגלני ריאל סוסיאדד
קטגוריה:ספורטאים צרפתים בספרד
קטגוריה:צרפתים ממוצא איבוארי
קטגוריה:צרפתים ממוצא מרוקאי
קטגוריה:צרפתים שנולדו ב-2004
Isla Divina

Isla Divina (בעברית: אי אלוהי) הוא אלבום האולפן השלושה עשר של הזמרת-יוצרת המקסיקנית גלוריה טרווי.<ref name=":0"></ref> הוא יצא לאור ב-29 באפריל 2022 בהוצאת חברת התקליטים יוניברסל מיוזיק לטין אנטרטיינמנט.<ref name=":0" /> בשבועות שקדמו לצאת האלבום, אפשרה טרווי לשמור אותו בהוצאות מוקדמות באפל מיוזיק, ספוטיפיי ודיזר.<ref name=":0" />

העטיפה ותאריך היציאה של האלבום נחשפו לראשונה ב-24 במרץ 2022.<ref></ref> בסמוך לכך, הכריזה טרווי על סיבוב הופעות נלווה, "Isla Divina World Tour".<ref name=":1"></ref> במהלך סיבוב ההופעות, קיימה הופעות בארצות הברית.<ref name=":1" /> ב-5 באפריל 2022, נודע כי מרבית הכרטיסים נמכרו והופעות שונות בסיבוב ההופעות הוכתרו כ"סולד אאוט".<ref></ref>

== רקע ==
בשנת 2019, הוציאה טרווי את אלבום האולפן השנים עשר שלה, Diosa de la Noche, שזכה להצלחה בינלאומית.<ref></ref> בהמשך לכך, הוציאה את אלבום ההופעה החמישי שלה, Diosa de la Noche Tour,<ref></ref> ולאחר מכן חדלה מלהוציא אלבומים נוספים ב-2021. עם זאת, במרץ 2022 הודיעה על כך שבכוונתה להוציא את Isla Divina כבר באפריל 2022.<ref name=":0" />

לצד ההכרזה על Isla Divina הכריזה טרווי על סיבוב ההופעות, "Isla Divina World Tour".<ref name=":1" />

== רשימת רצועות ==

== מיקומי שיא ==

== קישורים חיצוניים ==

* [https://www.instagram.com/p/Cbf9uT_O78y/ Isla Divina] באתר אינסטגרם

== הערות שוליים ==

קטגוריה:אלבומי 2022
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומי חברת יוניברסל מיוזיק לטין אנטרטיינמנט
מארק דסוניה

מארק ג'יימס דֶסוֹנְיֶה (באנגלית: Mark James DeSaulnier; נולד ב-31 במרץ 1952) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס העשירי של מדינת קליפורניה, ברציפות מאז 2015. בשנים 2023-2015 ייצג את מחוז הקונגרס ה-11. מחוז הקונגרס שלו כולל את מרבית מחוז קונטרה קוסטה, מחוז פרוורי במזרח אזור מפרץ סן פרנסיסקו. מאז שנת 2000 הוא חבר המפלגה הדמוקרטית, וקודם לכן היה חבר המפלגה הרפובליקנית. טרם כהונתו בקונגרס היה חבר מועצת המפקחים של מחוז קונטרה קוסטה וחבר האספה המדינתית של קליפורניה.

== ביוגרפיה ==
דסוניה נולד בלוול שבמסצ'וסטס, בנם של אדוארד ג'וזף דסוניה הבן ו-וירג'יניה אן דסוניה (לבית בורק). הוא גדל במשפחה קתולית. את לימודיו הגבוהים השלים במכללת הצלב הקדוש השוכנת בווסטר, שם קיבל תואר ראשון בהיסטוריה. לאחר שאביו, שופט בבית המשפט העליון של מסצ'וסטס, הסתבך בשערורייה ציבורית בראשית שנות ה-70 של המאה ה-20, עברה משפחת דסוניה לקליפורניה והתיישבה בקונקורד. הוא עבד כקצין מבחן, נהג משאית ואף השתלב בתעשייה המלונאות. מאוחר יותר היה בעלים של מסעדות אחדות באזור מפרץ סן פרנסיסקו.

בשנת 1988 מונה דסוניה לחבר בוועדת התכנון של עיריית קונקורד. ב-1991 הוא נבחר למועצת העיר קונקורד, וכבר כעבור שנתיים החל למלא את תפקיד ראש העירייה. בנוסף, היה דסוניה חבר בוועדה המייעצת לתוכנית המחקר וההוראה לחומרים רעילים באוניברסיטת קליפורניה. בראשית 1994 דסוניה מונה על ידי מושל קליפורניה פיט וילסון, אז עמיתו למפלגה הרפובליקנית, אל מועצת המפקחים של מחוז קונטרה קוסטה. המינוי היה כדי למלא את מקומה של המפקחת סאני מקפיק (Sunne McPeak) אשר התפטרה מתפקידה. הוא נבחר כהלכה בהמשך אותה השנה ובשנים 1998 ו-2002 נבחר מחדש למועצה. במהלך שנת 2000 השלים את המהפך האידאולוגי שלו ועבר לשורות המפלגה הדמוקרטית.

בפריימריז של המפלגה הדמוקרטית ב-2006, נבחר דסוניה למועמד מפלגתו אל האספה המדינתית של קליפורניה עם 52% מקולות הבוחרים. הוא זכה לתמיכתה של חברת הסנאט של ארצות הברית ברברה בוקסר ושל מערכת העיתון "סן פרנסיסקו כרוניקל", ובבחירות הכלליות ניצח את ארן סימונסן הרפובליקני ואת קורי נוט, מועמד המפלגה הליברטריאנית, עם 66% מקולות הבוחרים. בספטמבר 2007 הציג הצעת חוק ששמה לה למטרה להגביל רכישת מוצרי טבק במרשתת, אך המושל ארנולד שוורצנגר הטיל וטו על ההצעה. כהונתו כנציג מחוז הבחירה ה-11 באספה המדינתית תמה ב-30 בנובמבר 2008, כאשר נבחר לסנאט המדינתי.

במהלך כהונתו בסנאט המדינתי התמודד דסוניה לראשונה לקונגרס של ארצות הברית. הוא התמודד למועמדות המפלגה הדמוקרטית בפריימריז של הבחירות המיוחדות לבית הנבחרים של ארצות הברית במחוז הקונגרס העשירי של קליפורניה, שנערכו בעקבות התפטרותה של חברת הקונגרס אלן טאושר . במהלך הבחירות המקדימות הפסיד לסגן המושל ג'ון גרמנדי. לאחר ההפסד שב לעיסוקיו בסנאט של קליפורניה. בבחירות 2014 הכריז ג'ורג' מילר על פרישתו מהקונגרס, ובעקבות זאת הודיע דסוניה כי יתמודד למושבו של מילר בבית הנבחרים. הוא נבחר לתפקיד בבחירות הכלליות והושבע לתפקידו ב-3 בינואר 2015.

== קישורים חיצוניים ==

* 

* 

==הערות שוליים==

קטגוריה:ראשי עיריות בקליפורניה
קטגוריה:בוגרי מכללת הצלב הקדוש
קטגוריה:חברי בית המחוקקים המדינתי של קליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1952
אריולה

אריולה (באנגלית: Ariola) שהייתה ידועה בשמות אריולה רקורדס, אריולה-יורודיסק ו-BMG אריולה (באנגלית: Ariola Records, Ariola-Eurodisc ו-BMG Ariola) היא חברת תקליטים שהוקמה על ידי סוני מיוזיק אנטרטיינמנט בשנת 1958. דרך החברה, יצאו בעיקר אלבומים ושירים בסגנון פופ, רוק קל, לטיני וכולי.<ref name=":0"></ref>

חברת התקליטים אריולה-יורודיסק GmbH נוסדה בשנת 1958 כמפיצה של עיקר המוזיקה של ברטלסמן.<ref name=":0" />

== רקע והיסטוריה ==
אריולה רכשה גם את אריסטה רקורדס וגם את חברת התקליטים הגרמנייה המתחרה הנסה רקורדס ב-1979. בעליה מכרו 50% מאריסטה ל-RCA רקורדס ב-1983; לאחר מיזם משותף קצר בין RCA ואריולה, RCA נרכשה על ידי ג'נרל אלקטריק שמכרה מיידית את חלקה של RCA במיזם בחזרה לאריולה. לאריולה אמריקה הייתה גם חברת תקליטים מקבילה בשם אושן רקורדס, שכללה בצוות האמנים שלה את השחקנית/בדרנית אן-מרגרט ופעלה בשנים 1979–1980. במהלך שנות ה-80 הוקמה חברה בת נוספת בשם אריולה-סופט.<ref name=":0" />

בהוצאת אריולה יצאו שירים ואלבומים של אמנים כגון גלוריה טרווי, מודרן טוקינג, סי. סי. קאץ', ג'נט, ויה קון דיוס ואדריאנו צ'לנטנו.<ref name=":0" />

== קישורים חיצוניים ==

* 

== הערות שוליים ==

קטגוריה:חברות תקליטים
סוני מיוזיק לטין

סוני מיוזיק לטין (באנגלית: Sony Music Latin) או בשמה המלא, סוני מיוזיק אנטרטיינמנט ארצות הברית לטין LLC, היא חברת תקליטים שהוקמה על ידי סוני מיוזיק אנטרטיינמנט בשנת 1980. דרך החברה, יצאו בעיקר אלבומים ושירים בסגנון לטיני, פופ לטיני ורגאטון.<ref name=":1"></ref> המיקום הראשון של חברת התקליטים נמצא במיאמי, פלורידה שבארצות הברית.<ref name=":1" />

סוני מיוזיק לטין נחשבת ביחד עם יוניברסל מיוזיק לטין אנטרטיינמנט לחברת התקליטים הלטינית הגדולה והמצליחה ביותר בעולם.<ref></ref>

== רקע והיסטוריה ==
ב-1979 סיימה CBS רקורדס (כיום קולומביה רקורדס) את השותפות שלה עם קייטרוניקס לאחר 11 שנות הפצה. CBS הקימה חברה משלה למוזיקה לטינית ב-1980 בשם CBS דיסקוס (הידועה גם בשם דיסקוס CBS).<ref></ref> בשנת 1988, נרכשה CBS רקורדס בידי סוני ושם החברה הלטינית שלה שונה לסוני דיסקוס ב-1991.<ref></ref> בשנת 2003, סוני דיסקוס מותג מחדש כסוני נורטה בעקבות עזיבתו של מנכ"ל סוני דיסקוס לשעבר, אוסקר לורד.<ref></ref> שנה לאחר מכן, ברטלסמן מיוזיק גרופ (BMG) התמזגה עם סוני מיוזיק ושמה שונה מסוני נורטה לסוני BMG נורטה.<ref></ref> לאחר ש-BMG מכרה את נכסיה ב-2008, סוני BMG נורטה קיבלה את שמה הנוכחי סוני מיוזיק לטין ב-2009.<ref></ref> אלכס גאלרדו הוא המנכ"ל הנוכחי של סוני מיוזיק לטין.<ref></ref>

== חברות הפצה של סוני מיוזיק לטין ==
להלן חברות ההפצה המקבילות של סוני מיוזיק לטין:
* פינה רקורדס
* פרימיום לטין מיוזיק
* DEL רקורדס
* הארד שייק אנטרטיינמנט
* טופ סטופ מיוזיק
* אנוואל מיוזיק
* באן סין

== האמנים החתומים בסוני מיוזיק לטין ==
<div class="thumbinner" style="margin-right: 10px;float:left">
{| style="border-spacing: 1px; border: 0px solid darkgray;"
|- border="0"
| 208x208px
| 230x230px
|-
|colspan="3" |<div style="border: 0px;clear:left;text-align:center;">שאקירה (מימין) וגלוריה אסטפן (משמאל), האמניות הלטיניות הנמכרות ביותר בכל הזמנים, החתומות בסוני מיוזיק לטין.</div>
|}
</div>
להלן חלק מהאמנים החתומים (או שהוחמתו בעבר) בסוני מיוזיק לטין:

== קישורים חיצוניים ==
* 

== הערות שוליים ==

קטגוריה:חברות תקליטים
נווין קואנג האי

נווין קואנג האי (בוייטנאמית: Nguyễn Quang Hải; נולד ב-12 באפריל 1997 בהאנוי שבווייטנאם) הוא כדורגלן וייטנאמי המשחק בעמדת הקשר ההתקפי בנבחרת וייטנאם.

== קריירת מועדונים ==
האי גדל במחלקת הנוער של האנוי, ובשנת 2014 ערך את הופעת הבכורה שלו בקבוצה הבוגרת של המועדון. בסך הכל ערך 126 הופעות ליגה במדי המועדון, בהן הבקיע 31 שערים. בשנת 2015 הושאל לסייגון, בה ערך 13 הופעות ליגה והבקיע ארבעה שערים.

בחודש מרץ 2022 עזב האי את האנוי בשל רצונו לשחק באירופה.

== קריירה בינלאומית ==
ב-13 ביוני 2017 ערך האי את הופעת הבכורה שלו בנבחרת וייטנאם, בתיקו 0-0 נגד נבחרת ירדן במסגרת מוקדמות גביע אסיה 2019. ב-5 בספטמבר הבקיע האי את שער הבכורה שלו בנבחרת, בניצחון 2-1 על נבחרת קמבודיה במסגרת מוקדמות גביע אסיה 2019.

הוא היה מסגל נבחרת וייטנאם בטורניר גביע אסיה 2019.

נכלל בסגל נבחרת וייטנאם לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:קשרי כדורגל וייטנאמים
קטגוריה:כדורגלני פו
קטגוריה:כדורגלני נבחרת וייטנאם
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ספורטאים זרים בצרפת
קטגוריה:וייטנאמים שנולדו ב-1997
תוכנית קסטלו

מפת העיר המקורית, 1660
נוסח חדש של תוכנית קסטלו של ניו אמסטרדם בשנת 1660, שצויר מחדש בשנת 1916 על ידי [[ג'ון וולקוט אדמס ואייזק ניוטון פלפס סטוקס .]]
תוכנית קסטלו (באנגלית: Castello Plan) המכונה באופן רשמי "תמונה של העיר אמסטרדם בהולנד החדשה" (בהולנדית: Afbeeldinge van de Stadt Amsterdam in Nieuw Neederlandt) - היא מפת עיר מוקדמת של מה שהוא כיום הרובע הפיננסי של מנהטן תחתית ממקור של שנת 1660. היא נוצרה על ידי הקרטוגרף, ז'ק קורטליו, (בערך 1625–1693), מודד בעיר שנקראה אז ניו אמסטרדם - שמה שונה מאוחר יותר על ידי פרובינציית ניו יורק לעיר ניו יורק. המפה שנמצאת כיום בספרייה הציבורית של ניו יורק היא עותק שנוצר בסביבות 1665 עד 1670 על ידי שרטט לא ידוע מחיבור אבוד של קורטליו.

בסביבות 1667, הקרטוגרף ג'ואן בלאו (1596–1673) קשר את התוכנית הקיימת לאטלס, יחד עם תיאורים נוספים בעבודת יד של ניו אמסטרדם. הוא מכר את האטלס לקוזימו השלישי דה מדיצ'י, הדוכס הגדול של טוסקנה . העסקה הזו התרחשה, ככל הנראה, באמסטרדם, הולנד, מכיוון שטרם הוכח שבלאו דרך אי פעם בהולנד החדשה.

התוכנית נשארה באיטליה, שם בשנת 1900 היא התגלתה בוילה די קסטלו ליד פירנצה. היא הודפסה ב-1916 וקיבלה באותה תקופה את השם "תוכנית קסטלו".

היא מכוסה בהרחבה בכרך 2 של הסקר בן ששת הכרכים של אייזק ניוטון פלפס סטוקס , האיקונוגרפיה של האי מנהטן (1915–1928).

מונומנט תוכנית קסטלו ניצב בכיכר פיטר מינויט במנהטן תחתית. ברחוב Cortelyou של ימינו בשכונת דיטמס פארק בברוקלין, יש טברנה על שם The Castello Plan.

==ראו גם==
* היסטוריה של העיר ניו יורק
* מפת מנאטוס

==קישורים חיצוניים==
<div class="mw-content-ltr">
* [https://cas.columbia.edu/cas/login?service=http%3A%2F%2Fclio.cul.columbia.edu%3A7018%2Fvwebv%2FholdingsInfo%3FbibId%3D5800727 Iconography of Manhattan Island] from Columbia University Libraries
* [https://forum.urbanohio.com/index.php?topic=14108.0 Overlay of the Castello Plan on current Manhattan]
* [https://web.archive.org/web/20170613192857/http://patricia.rootsweb.ancestry.com/nytristate/castello.htm List of property owners]
* [http://members.ziggo.nl/ekamper/newamsterdam/ Interactive version of the Castello Plan]
* [http://bbs.keyhole.com/ubb/ubbthreads.php?ubb=showthreaded&Number=1206679 Google Earth File of the Castello Plan]
* [http://nc-chap.org/castello/ Zoomable version of the Castello Plan]
* [https://web.archive.org/web/20120602062900/http://www.localarchives.org/NAHC/City-Museum/city-museum.aspx New Amsterdam History Center]
* [https://thecastelloplan.com/story The Castello Plan tavern]
</div>

==הערות שוליים==

קטגוריה:ניו יורק: היסטוריה
קטגוריה:מנהטן תחתית
מפת מנאטוס

עותק של האריס/LOC של מפת מנטאוס משנת 1639.
עותק של המפה מ[[וילה די קסטלו.]]
מפת מנאטוס (באנגלית: Manatus Map) היא מפת עיר משנת 1639 של ניו אמסטרדם ויישובי הולנד החדשה אחרים, המקיפים את נמל ניו יורק , עם אלמנטים מאויירים , הנושאת את הכותרת מנאטוס על הנהר הצפוני (Manatus on the North River). היא נוסחה בתקופת כהונתו של וילם קיפט , ודמות עורך התוכנית שנויה במחלוקת. אדוארד ואן וינקל מחברת הולנד בניו יורק (Holland Society of New York) ייחס אותה לקרטוגרף ההולנדי יוהנס ווינגבונס , שיצר מפות וכתבי יד רבים עבור חברת הודו המערבית. לפי אייזק ניוטון פלפס סטוקס , וינגבונס היה בין כמה יוצרים אפשריים, ורק מוציא את אנדריאס הוד כקרטוגרף הסביר ליצירה, שכן הוא היה באזור אחר של העולם באותה תקופה.

הציור המקורי אבד והוא שרד רק בשני עותקים מאוחרים מהמאה ה-17 שנעשו באותו סטודיו עם הבדלים קלים, כפי שצוין ב"איקונוגרפיה של האי מנהטן" של סטוקס. אחד העותקים הגיע מאותו אוסף של תוכנית קסטלו בוילה די קסטלו, השני מתרומת הנרי האריס לספריית הקונגרס. העותק של האריס הוא בגודל של עשרים ושישה וחמישה-שמונה אינצ'ים על שמונה עשר ורבע אינצ'ים ומציג את האי מנהטן עם מחוזות ווסטצ'סטר וברונקס בצפון; חלק ניכר מלונג איילנד במזרח; המפרץ, סנט פונט והוגן הוק בדרום; עם סטטן איילנד, Achter t' Col, ניוארק ביי, נהרות האקנסאק ופאסיק וקוני איילנד ("קוני איילנט" בהאריס או "קונין אילנדט" בקסטלו) במערב. יש בה תיאור טוב מספיק של היבשת הסובבת כדי לתת מושג טוב על החשיבות היחסית של האי מנהטן ומיקומו ביחס ליבשת. הוא כולל גם תוספת עם שמותיהם של מתיישבי מנהטן המוקדמים.

==ראו גם==
* תוכנית קסטלו

==קישורים חיצוניים==

<div class="mw-content-ltr">
* [http://www.columbia.edu/cu/lweb/digital/collections/cul/texts/ldpd_5800727_002/pages/ldpd_5800727_002_00000438.html The Manatus Maps], The Iconography of Manhattan Island
</div>

==הערות שוליים==

קטגוריה:ניו יורק: היסטוריה
קפיטול לטין

קפיטול לטין (באנגלית: Capitol Latin) לשעבר, EMI לטין (באנגלית: EMI Latin),<ref name=":0"></ref> היא חברת תקליטים שהוקמה על ידי יוניברסל מיוזיק גרופ בשנת 1989. דרך החברה, יצאו בעיקר אלבומים ושירים בסגנון לטיני, פופ לטיני ורגאטון.<ref name=":0" /> היא מוזגה עם יוניברסל מיוזיק לטין אנטרטיינמנט בעקבות רכישת EMI של יוניברסל מיוזיק גרופ.<ref name=":0" />

המיקום הראשי של החברה נמצא בלוס אנג'לס, ארצות הברית.<ref></ref>

== רקע והיסטוריה ==
בשנת 1989, חוסה בהר, לשעבר מנכ"ל CBS דיסקוס, החתים את סלינה ב-EMI לטין, כיוון שהוא חשב שגילה את "גלוריה אסטפן הבאה".<ref></ref>

בשנת 1990, EMI לטין רכשה את קארה רקורדס, שבסיסה בסן אנטוניו, טקסס וזאת, כדי לנצל את הפופולריות של מוזיקת הטחאנו. זמרים פופולריים לטיניים מ-EMI המקושרים לרשתות EMI טלוויסה מיוזיק וטלוויסה כללו את טליה, RBD ומריה דניאלה אי סו סונידו לאסר. בחברה הוחתמו גם אמני רגאטון כמו די ג'יי פלקס וטיטו אל במבינו.<ref name=":0" />

בשנת 2009, EMI לטין סיימה את שותפותה עם טלוויסה, ועברה ממיאמי, ללוס אנג'לס, ושמה שונה לקפיטול לטין.<ref></ref> לאחר רכישת EMI של יוניברסל מיוזיק גרופ ב-2012, קפיטול לטין התמזגה עם יוניברסל מיוזיק לטין אנטרטיינמנט.<ref></ref><ref></ref> חברת התקליטים קפיטול רקורדס היא כעת חברת בת של יוניברסל מיוזיק לטין אנטרטיינמנט וממשיכה להיות מופצת בידי יוניברסל מיוזיק גרופ.<ref name=":0" />

== האמנים החתומים בסוני מיוזיק לטין ==
<div class="thumbinner" style="margin-right: 10px;float:left">
{| style="border-spacing: 1px; border: 0px solid darkgray;"
|208x208 פיקסלים
|208x208 פיקסלים
|-
| colspan="3" |<div style="border: 0px;clear:left;text-align:center;">טליה (מימין) ופאולינה רוביו (משמאל), שתיים מהאמניות הלטיניות הנמכרות ביותר בכל הזמנים, החתומות בקפיטול לטין.</div>
|}
</div>
להלן חלק מהאמנים החתומים (או שהוחמתו בעבר) בקפיטול לטין:

== קישורים חיצוניים ==
* 

== הערות שוליים ==

קטגוריה:חברות תקליטים
פלומלקסיוס

פלומלקסיוס (שם מדעי: Plumalexius) הוא סוג נכחד של חרק מסדרת הדבוראים הקרוב לצרעות. הוא התקיים במשך הקרטיקון העליון של הקנומן והטורון באמריקה הצפונית. הסוג תואר למדע ב-2011 והוא מכיל 2 מינים: Plumalexius rasnitsyni ו-Plumalexius ohmkuhnlei, שניהם ידועים רק ממצאים בודדים מניו ג'רזי וניו יורק בהם התגלו ב-1995 ממצאי ענבר מאובן בתוכו נכלאו הממצאים שלהם. כיום הממצאים מצויים במוזיאון האמריקאי לתולדות הטבע שבמנהטן.

חרק זה היה דומה מעט לצרעה באורך של 2.37 מ"מ לזכרים בעוד הכנפיים הקדמיות הגיעו לאורך 1.47 מ"מ והכנפיים האחוריות הגיעו לאורך 1.17 מ"מ. ככל הנראה הוא חי בצורה דומה לצרעה או נמלה בנחילים מורכבים. זהו הסוג היחיד במשפחה Plumalexiidae, הקרובה למשפחה Plumariidae (מעל-משפחה Chrysidoidea) ונחשב לאב בסיסי שלה.

==קישורים חיצוניים==

קטגוריה:דבוראים
קטגוריה:בעלי חיים שחיו בקרטיקון עליון באמריקה הצפונית
קטגוריה:חרקים שחיו במזוזואיקון
קטגוריה:מאובני טקסונים שתוארו ב-2011
בית הכנסת מאיור (בורסה)

בית הכנסת מאיור הוא בית כנסת אשר שוכן בעיר בורסה שבטורקיה. הוא אחד משני בתי הכנסת בעיר זו.
== היסטוריה ==
בית הכנסת הוקם על ידי יהודים שהתיישבו באימפריה העות'מאנית לאחר שגורשו מן האי מיורקה שבספרד, ומכאן שמו. המבנה הנוכחי של בית הכנסת נבנה במאה ה-15 או ה-16.

בבית הכנסת נעשה שימוש סדיר עד לשנת 1975, ולאחר מכן הוא נסגר עקב קשיים כספיים. חוקרים שביקרו במקום בשנת 1996 מצאו אותו נטוש ובסכנת הריסה. עם זאת, הממשלה הטורקית טענה שהמבנה עודנו מצוי בשימוש באירועים מיוחדים וכן נערכת בו טהרת מתים.

==קישורים חיצוניים==

מאיור, בורסה
קטגוריה:בורסה (עיר)
קריסטופר קלאסון

קריסטופר קלאסון (בנורווגית: Kristoffer Klaesson; נולד ב-27 בנובמבר 2000) הוא כדורגלן נורווגי המשחק בעמדת השוער בראקוב צ'נסטוחובה מליגת העל הפולנית.

קלאסון החל את דרכו באקדמיית הכדורגל של וולרנגה, ולזכותו הופעות בכל הקבוצות הצעירות של נבחרת נורווגיה.

== קריירת מועדונים ==
=== וולרנגה ===
קלאסון חתם על חוזה מקצועני ראשון ביוני 2016. ב-30 ביוני 2019 ערך את הבכורה שלו במדי וולרנגה במסגרת ליגת העל הנורווגית, כשפתח במשחק מול הוגסונד בשל פציעתו של השוער הראשון של הקבוצה. המשחק הסתיים בניצחונה של וולרנגה בתוצאה 1–4. הוא פתח גם במשחק הבא, בניצחון קבוצתו על בודה/גלימט בתוצאה 0–6, והמשיך לפתוח בשער גם בשמונת המשחקים הבאים, ובסך הכול שותף ב-12 משחקים באותה עונה. בעונת 2019/2020 פתח ב-29 משחקים. ב-15 ביולי 2020 הורחק בכרטיס אדום בדקה ה-35 במהלך המשחק מול מיונדאלן IF, אשר הסתיים בניצחון קבוצתו בתוצאה 0–1.

=== לידס יונייטד ===
ב-31 ביולי 2021 חתם קלאסון על חוזה לארבע שנים בלידס יונייטד, תמורתו שילמה הקבוצה סכום שפרטיו לא פורסמו, והוערך ב-1.6 מיליון ליש"ט.

הוא ערך את הבכורה שלו בלידס ב-18 במרץ 2022 מול וולברהמפטון וונדררס, שהסתיים בניצחון בתוצאה 3–2, כאשר החליף את אילן מליה שנפצע במהלך המשחק ושמר על שער נקי עד לסיום.

בתחילת עונת 2023/2024 שימש כשוער השלישי של הקבוצה, מאחורי מליה וקרל דארלו. ב-1 בינואר 2024, בעקבות השעייתו של מליה לשלושה משחקים ופציעתו של דארלו באימון המסכם, פתח לראשונה בהרכב הקבוצה בניצחון 0–3 על ברמינגהאם סיטי.

=== ראקוב צ'נסטוחובה ===
ב-7 ביולי 2024 חתם לשלוש שנים בראקוב צ'נסטוחובה מליגת העל הפולנית.

== סטטיסטיקות קריירה ==
מעודכן ל-7 בינואר 2024

{| class="wikitable" style="text-align: center;"
|-
!rowspan="2"|מועדון
!rowspan="2"|עונה
!colspan="3"|ליגה
!colspan="2"|גביע
!colspan="2"|גביע הליגה
!colspan="2"|אחר
!colspan="2"|סה"כ
|-
!ליגה!!הופעות!!שערים!!הופעות!!שערים!!הופעות!!שערים!!הופעות!!שערים!!הופעות!!שערים
|-
|rowspan=4|וולרנגה
|2019
|rowspan=3|ליגת העל הנורווגית
|12||0||2||0||0||0||colspan="2"|—||14||0
|-
|2020
|29||0||0||0||0||0||colspan="2"|—||29||0
|-
|2021
|14||0||0||0||0||0||1||0||15||0
|-
!colspan=2|סה"כ
!55!!0!!2!!0!!0!!0!!1!!0!!58!!0
|-
|rowspan=4|לידס יונייטד
|2021/2022
|rowspan=2|פרמייר ליג
|1||0||0||0||0||0||colspan="2"|—||1||0
|-
|2022/2023
|0||0||0||0||0||0||colspan="2"|—||0||0
|-
|2023/2024
|rowspan=1|צ'מפיונשיפ
|1||0||1||0||0||0||colspan="2"|—||2||0
|-
!colspan=2|סה"כ
!2!!0!!1!!0!!2!!0!!colspan=2|—!!3!!0
|-
!colspan=3|סה"כ בקריירה
!57!!0!!3!!0!!0!!0!!1!!0!!61!!0
|}

== תארים ==
; נבחרת נורווגיה עד גיל 17
* גביע סירנקה (1): 2016

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:שוערי כדורגל נורווגים
קטגוריה:כדורגלני וולרנגה
קטגוריה:כדורגלני לידס יונייטד
קטגוריה:כדורגלני ראקוב צ'נסטוחובה
קטגוריה:נורווגים שנולדו ב-2000
נציגויות דיפלומטיות של קפריסין בעולם

350x350 פיקסלים
קפריסין היא מדינת אי הממוקמת בים התיכון, מדרום לטורקיה וממערב לסוריה. היא ממוקמת על אי באותו שם. למרות שיוכו הגאוגרפי של האי לאסיה, נחשבת קפריסין לחלק מאירופה מסיבות היסטוריה ותרבותיות. לצפון קפריסין יש נציגויות דיפלומטיות משלה, אם כי רק לטורקיה, המדינה היחידה שמכירה ברפובליקה הטורקית של צפון קפריסין. לרפובליקה של קפריסין עצמה אין נציגות דיפלומטית בטורקיה.

==אפריקה==
* 
** פרטוריה (נציבות עליונה)
* 
** קהיר (שגרירות)

==אמריקה==
* 
** וושינגטון די.סי (שגרירות)
** ניו יורק (קונסוליה כללית)
* 
** ברזיליה (שגרירות)
* 
** הוואנה (שגרירות)
* 
** אוטווה (נציבות עליונה)

==אסיה==
* 
** אבו דאבי (שגרירות)
* 
** טהראן (שגרירות)
* 
** ניו דלהי (נציבות עליונה)
* 
** רמאללה (נציגות)
* 
** טוקיו (שגרירות)
* 
** עמאן (שגרירות)
* 
** תל אביב-יפו (שגרירות)
* 
** כווית סיטי (שגרירות)
* 
** ביירות (שגרירות)
* 
** בייג'ינג (שגרירות)
* 
** מסקט (שגרירות)
* 
** ריאד (שגרירות)
* 
** דוחא (שגרירות)

==אירופה==
* 
** וינה (שגרירות)
* 
** קייב (שגרירות)
* 
** רומא (שגרירות)
* 
** דבלין (שגרירות)
* 
** סופיה (שגרירות)
* 
** ברלין (שגרירות)
** המבורג (קונסוליה כללית)
* 
** קופנהגן (שגרירות)
* 
** האג (שגרירות)
* 
** בודפשט (שגרירות)
* 
** לונדון (נציבות עליונה)
* 
** אתונה (שגרירות)
** סלוניקי (קונסוליה כללית)
* 
** ברטיסלאבה (שגרירות)
* 
** מדריד (שגרירות)
* 
** בלגרד (שגרירות)
* 
** ורשה (שגרירות)
* 
** ליסבון (שגרירות)
* 
** הלסינקי (שגרירות)
* 
** פראג (שגרירות)
* 
** פריז (שגרירות)
* 
** רומא (שגרירות)
* 
** בוקרשט (שגרירות)
* 
** מוסקבה (שגרירות)
** קרסנודאר (קונסוליה כללית)
** סנט פטרסבורג (קונסוליה כללית)
** סמרה (קונסוליה כללית)
** יקטרינבורג (קונסוליה כללית)
* 
** סטוקהולם (שגרירות)

==אוקיאניה==
* 
** קנברה (נציבות עליונה)

==ארגונים בינלאומיים==
* 
** פריז
* 
** ז'נבה
** ניו יורק
* 
** בריסל

== קישורים חיצוניים ==

* 

==הערות שוליים==

קטגוריה:קפריסין: יחסי חוץ
קפריסין
מצפור גלית

מצפור גלית הוא אתר הנצחה בעיר נשר. הוא מוקדש לזכרה של השוטרת גלית ארביב.

גלית ארביב, תושבת נשר, שירתה במשטרת ירושלים ונהרגה בשנת 2002 במהלך לחימה עם מחבל שביצע פיגוע בעיר. היא עוטרה בעיטור האומץ של המשטרה.

המצפור ממוקם בצידו של כביש 705, המעפיל מנשר אל חיפה. הוא כולל רחבת תצפית מגודרת הצופה אל נוף מפרץ חיפה, עמק זבולון והרי הגליל התחתון. בגדר הרחבה משולב סלע הנצחה שעליו מופיע בכתב סיפור חייה של גלית ארביב. הסלע נושא את סמל עיריית נשר וסמל משטרת ישראל. 

ברחבה מוצבת פרגולת מתכת דמוית כנפיים פרושות, ולידה ספסל לישיבה ומספר כורסאות בטון.

המצפור נבנה על ידי עיריית נשר ונחנך בחודש יולי 2015.

==קישורים חיצוניים==

* [https://www.izkor.gov.il/en_3b88316fed0a4f38bdae4ddbd2a66ddd המצפור], באתר יזכור
* [https://www.youtube.com/watch?v=qwSgMyh3uIs&ab_channel=HanaYariv סרטון אודות המצפור], באתר יוטיוב
* סמר עודה-כרנתי, [https://haipo.co.il/item/27518 נשר: נחנך "מצפור גלית" ע"ש השוטרת רס"ר גלית ארביב ז"ל], באתר חי-פה, 5 ביולי 2015

קטגוריה:אנדרטאות באזור חיפה
קטגוריה:נשר (עיר): מבנים
קטגוריה:ישראל: נקודות תצפית
מארק קומפרנול

מארק קומפרנול (בהולנדית: Marc Compernol; נולד ב-8 באפריל 1957) הוא גנרל בלגי בדימוס.

==ביוגרפיה==
קומפרנול נולד בברוז' ב-8 באפריל 1957. ב-1972 החל ללמוד בבית הספר המלכותי לצוערים בלאקן, וב-1975 החל ללמוד באקדמיה הצבאית המלכותית בבריסל. לאחר סיום לימודיו החל לשרת בחיל התותחנים. הוא השתתף במשימות בינלאומיות בקונגו ובסומליה וב-2002 הועלה לדרגת קולונל. ב-2006 מונה למפקד כוחות היבשה הבלגיים. ב-2009 הועלה לדרגת לוטננט גנרל. ב-2013 מונה לסגן ראש ההגנה (מקביל לרמטכ"ל). ב-13 ביולי 2016 מונה לראש ההגנה. ב-10 ביולי 2020 פרש מהצבא והוחלף בידי מישל הופמן.

==קישורים חיצוניים==

* [https://www.nato.int/cps/uk/natohq/who_is_who_134402.htm מארק קומפרנול] באתר נאט"ו

קטגוריה:גנרלים בלגים
קטגוריה:מפקדי צבאות סדירים בעת החדשה: אישים
קטגוריה:בלגים מעוטרי אות לגיון ההצטיינות
קטגוריה:בלגים שנולדו ב-1957
פלה ברתלסן

ברטל פלה ברתלסן (בדנית: Berthel Palle Berthelsen; 26 בינואר 1857 - 8 במרץ 1920) היה גנרל מאיור דני אשר שימש כראש המטה הכללי של הצבא המלכותי הדני בין 1912–1917.

==ביוגרפיה==
ברתלסן נולד באורהוס ב-26 בינואר 1857. אביו היה הסוחר ינס ברתלסן (1831-1898) ואמו הייתה מארי קירסטין פאלסן (1830-1907). הוא התגייס לצבא המלכותי הדני והתקדם במהירות בסולם הדרגות. ב-1878 הועלה לדרגת לוטננט משנה, ב-1880 הועלה לדרגת לוטננט. ב-1885 הוצב כשליש במטה הכללי, וב-1889 הועלה לדרגת קפטן. במהלך השנים הבאות שרת במטה הכללי ומילא תפקידי ניהול ומטה שונים. ב-1906 הועלה לדרגת אוברסט וב-1909 הועלה לדרגת גנרל מאיור. ב-1912 מונה לראש המטה הכללי של הצבא. הוא ניהל את הצבא הדני בתקופה בה מלחמת העולם הראשונה השתוללה בגבולות המדינה. ב-1917 הוא פרש מהצבא. הוא הוחלף בתפקיד ראש המטה הכללי בידי אליס וולף. הוא נפטר בפרדריקסברג ב-8 במרץ 1920.

==קישורים חיצוניים==

* [https://biografiskleksikon.lex.dk/Palle_Berthelsen פלה ברתלסן] באתר הלקסיקון הביוגרפי הדני

קטגוריה:גנרלים דנים
קטגוריה:ילידי 1857
קטגוריה:נפטרים ב-1920
ליברפול (כדורגל נשים)

מועדון הכדורגל ליברפול נשים (באנגלית: Liverpool Football Club Women), ובקיצור ליברפול נשים, הוא מועדון כדורגל נשים אנגלי מהעיר ליברפול, המשחק בצ'מפיונשיפ - ליגת המשנה האנגלית ומעונת 2022/2023 שוב בסופר ליג - ליגת העל האנגלית. המועדון נוסד בשנת 1989 בשם מועדון כדורגל ניוטון ליידיס (באנגלית: Newton LFC) ומאוחר יותר שינה שמו למועדון כדורגל נואסלי יונייטד ליידיס (באנגלית: Knowsley United WFC) ואחר כך לליברפול ליידיס (באנגלית: Liverpool Ladies). המועדון היה אחד החברים המייסדים של הסופר ליג והמועדון הראשון באנגליה שהציע לכל השחקניות בקבוצה חוזה מקצועני מלא לפני עונת 2013, דבר שהיווה פריצת דרך להפיכת כדורגל הנשים באנגליה למקצועני ולזכייה בשתי אליפויות רצופות בשנים 2013 ו-2014.

==היסטוריה==
המועדון נוסד כניוטון ליידיס בשנת 1989 ושנתיים מאוחר יותר שינה שמו לנואסלי יונייטד. ב-1994 המועדון התחבר למועדון הגברים של ליברפול ושינה שמו לליברפול ליידיס. במהלך שנות ה-90 שיחקה הקבוצה בליגה הראשונה אך היעדר תמיכה ותקציב גרמה לה לרדת בתחילת שנות ה-2000 לליגה השנייה באנגליה. בשנת 2004 זכתה הקבוצה במקום הראשון של המחוז הצפוני (ליגה שנייה) ועלתה שוב לליגה הראשונה אך בתום עונה אחת ירדה שוב ליגה. הקבוצה זכתה שוב באליפות המחוז הצפוני בעונת 2006/2007 ועלתה שוב לליגה הראשונה בה החזיקה מעמד שתי עונות לפני שנשרה חזרה לליגת המשנה. גם בעונת 2009/2010 סיימה ראשונה ועלתה ליגה לקראת העונה הבאה.

==בעידן החדש==
ליברפול הייתה אחת מ-8 הקבוצות המייסדות של הסופר ליג האנגלית לנשים באפריל 2011. בשתי העונות הראשונות של הסופר ליג סיימה הקבוצה במקום השמיני והאחרון אך כיוון שהליגה הוגדרה בתקופה זו כסגורה ולא מחוברת למערך הליגות באנגליה, נשארה הקבוצה בליגה הראשונה.

ב-2012 ביצע המועדון מהפך כשמינה את מאט בירד כמאמן, החליף 10 שחקיות בקבוצה וביצע החתמות של שחקניות משמעותיות, חתם עם כל שחקניות המועדון חוזים מקצועניים ועבר לשחק באצטדיון גדול יותר. השינויים הוכיחו את עצמם והמועדון זכה בשתי אליפויות רצופות בשנים 2013 ו-2014 ובכך עצר את השליטה המוחלטת ורצף 9 הזכיות של ארסנל בליגה הבכירה באנגליה.

בשנת 2018 שינתה הקבוצה את שמה לליברפול נשים.

בעונת 2019/2020 סיימה הקבוצה אחרונה ונשרה לליגת המשנה - הצ'מפיונשיפ לנשים. בעונה הראשונה בליגת המשנה נאבקה הקבוצה על העלייה אך סיימה לבסוף רק במקום השלישי. בעונת 2021/2022 הבטיחה הקבוצה את המקום הראשון והעפלה חזרה לסופר ליג מספר מחזורים לסיום העונה.

קבוצת ליברפול לפני משחק מול טוטנהאם ב-2019
==בליגת האלופות==
הקבוצה שיחקה פעמיים בשלב 32 הגדולות בליגת האלופות לנשים בעונות 2014/2015 ו-2015/2016 אך מעולם לא עברה שלב זה.

==תארים והישגים==
* הסופר ליג האנגלית לנשים - (2): 2013, 2014
* אליפות הליגה השנייה לנשים - (4): 2003/2004, 2006/2007, 2009/2010, 2021/2022

==קישורים חיצוניים==

* 

קטגוריה:קבוצות כדורגל נשים אנגליות
קטגוריה:ליברפול: מועדוני כדורגל
אליס וולף

אליס וולף (בדנית: Ellis Wolff; 20 באוקטובר 1856 - 6 במרץ 1938) היה גנרל מאיור דני, אשר שימש כראש המטה הכללי של הצבא המלכותי הדני בין 1917–1918.

==ביוגרפיה==
וולף נולד בקופנהגן ב-20 באוקטובר 1856. אביו היה הקונסול פרדיננד וולף (1814-1893) ואמו הייתה הילדגרדה אוגוסטה הנרייטה לבית קוהל (1820-1874). הוא התגייס לצבא המלכותי הדני וב-1881 הועלה לדרגת לוטננט משנה. ב-1883 הועלה לדרגת לוטננט. בין 1885–1887 למד בבית הספר לקצינים של הצבא המלכותי. לאחר מכן הוצב במטה הכללי ושרת בו עד 1893. ב-1894 הוצב לתקופה קצרה בצבא צרפת, וב-1895 הועלה לדרגת קפטן. ב-1897 שרת לזמן קצר בצבא האוסטרו-הונגרי. בין 1900–1910 היה מורה לאסטרטגיה בבית הספר לקצינים. ב-1905 הועלה לדרגת אוברסט-לויטננט, וב-1908 מונה למפקד המשמר המלכותי הדני. ב-1911 הוא הועלה לדרגת גנרל מאיור ומונה למפקד הדיוויזיה ה-3. באוגוסט 1917 מונה לראש המטה הכללי במקום פלה ברתלסן, וניהל את הצבא הדני במהלך מלחמת העולם הראשונה. במאי 1918 הוא הוחלף בתפקיד באדגר קסטונייר. ב-1926 הוא עזב את הצבא. הוא נפטר ב-6 במרץ 1938.

==קישורים חיצוניים==

* [https://biografiskleksikon.lex.dk/.search?query=Ellis+Wolff אליס וולף] באתר הלקסיקון הביוגרפי הדני
* [http://runeberg.org/blaabog/1910/0464.html אליס וולף] ב-Kraks Blå Bog
* [https://gravsted.dk/person.php?navn=elliswolff אליס וולף] באתר gravsted.dk

קטגוריה:גנרלים דנים
קטגוריה:ילידי 1856
קטגוריה:נפטרים ב-1938
מצר מקפארליין

ה[[תרשים מעשה ידי ג'ורג' פאוול משנת 1822, של איי שטלנד הדרומיים ושל איי אורקני הדרומיים. בתרשים מופיע מצר מקפארליין.]]
[[מפה טופוגרפית של מצר מקפארליין]]
מצר מקפארליין (באנגלית: McFarlane Strait) הוא מצר ים הממוקם בין האי גריניץ' לבין האי ליווינגסטון, באיי שטלנד הדרומיים שלמול חופי אנטארקטיקה.

אורכו של המצר 24 קילומטרים, ורוחבו של המצר 3 קילומטרים.

פתחו הצפוני של המצר ממוקם בין נקודת ויליאמס (שבאי ליווינגסטון) לבין נקודת דאף (שבאי גריניץ').

פתחו הדרומי של המצר ממוקם בין נקודת רנייר (שבאי ליווינגסטון) לבין מצוק אפריים (שבאי גריניץ').

== היסטוריה ==
=== גילוי ומיפוי המצר ===

המצר התגלה על ידי צידי כלבי ים בראשית המאה ה-19, ומופיע לראשונה בתרשים מעשה ידי צייד כלבי הים הבריטי ג'ורג' פאוול משנת 1822, של איי שטלנד הדרומיים ושל איי אורקני הדרומיים.

אזור המצר צולם מהאוויר במסגרת הסקר האווירי של שטחי חסות איי פוקלנד בעונת הקיץ האנטארקטי בשנת 1956–1957 אזור המצר נסקר על הקרקע על ידי סוקרים בריטיים במסגרת סקר שטחי חסות איי פוקלנד בעונת הקיץ האנטארקטי בשנת 1957–1959; מיפוי מדויק נעשה על ידי סוקרים צ'ילאניים בשנת 1947, ועל ידי סוקרים ארגנטיניים בשנת 1970, ושוב מופה נעשה על ידי סוקרים ספרדיים בשנת 1991.

=== מקור השם ===

פאוול נתן למצר את שמו שנת 1822.
לאחר גילויו, ציידי כלבי הים קראו למצר "מפרצון ינקי" (Yanky Sound ), לאחר מכן שונה השם.
המצר נקרא על שם רב החובל אנדרו מקפרליין, מפקדה של הבריג דרגון (Dragon), מליברפול שבאנגליה, אשר הגיע לאזור לצוד כלבי ים, בעונת הקיץ האנטארקטי 1820–1821.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA319&lpg=PA319&dq=%22McFarlane+Strait%22&source=bl&ots=qcTCxsNgse&sig=ACfU3U310nImnO7Eiuq6Sr1w8fxfqox0lg&hl=en&sa=X&ved=2ahUKEwj85dyLnav3AhXEhf0HHW6XBWY4HhDoAXoECBcQAw#v=onepage&q=%22McFarlane%20Strait%22&f=false Sailing Directions (planning Guide) and (enroute) for Antarctica], P 319</div>

<div class="mw-content-ltr">• William James Mills, [https://books.google.co.il/books?id=PYdBH4dOOM4C&pg=PA280&lpg=PA280&dq=%22McFarlane+Strait%22&source=bl&ots=hfEZAOyAkm&sig=ACfU3U0xPdIkmKjwfrCiWzQPVMqjROFB-w&hl=en&sa=X&ved=2ahUKEwji3_OUnav3AhWSiP0HHQDpDGo4MhDoAXoECAIQAw#v=onepage&q=%22McFarlane%20Strait%22&f=false Exploring Polar Frontiers: M-Z], P 280</div>

== קישורים חיצוניים ==
* [https://web.archive.org/web/20210602221551/https://geonames.usgs.gov/apex/f?p=gnispq:5:::NO::P5_ANTAR_ID:9685 מצר מקפארליין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9270&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצר מקפארליין] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.09176207756347,-62.60933241753815,14&?query=&?map_type=hybrid תצלום לוויין של אזור המצר, תוך סימון אתרים נוספים באזור], באתר copernix
* [https://mapcarta.com/25621304 מפת אזור מצר מקפארליין]
* 

== הערות שוליים ==

מקפארליין
מקפארליין
מקפארליין
צפון-מזרח סין

[[שניאנג]]
מרכז העיר [[דאליין]]
צפון-מזרח סין (בסינית: 中国东北) הוא אזור גאוגרפי בסין.

== גאוגרפיה ==
אזור זה מורכב כיום משלושת המחוזות שנמצאות ממזרח לרכס קינגאן - מחוז ליאונינג, מחוז ג'ילין ומחוז חיילונגג'יאנג. עם זאת, מבחינה היסטורית אזור צפון-מזרח סין כלל גם את ארבעת המחוזות המזרחיים ביותר של אזור מונגוליה הפנימית אשר נמצאים ממערב לרכס קינגאן. במרכז אזור זה נמצא מישור צפון-מזרח סין אשר משתרע על פני מעל ל-350,000 קמ"ר ואשר הוא המישור הגדול ביותר בסין. אזור צפון-מזרח סין גובל במזרח הרחוק הרוסי מצפון, גובל בקוריאה מדרום, וגובל במונגוליה הפנימית ממערב.

אזור צפון-מזרח סין מכונה גם בסינית רק "הצפון המזרחי", או בהגייה המנדרינית של השם הזה - "דונגביי".

אזור צפון-מזרח סין משתרע בסך הכל על פני כ-791,826 קילומטרים רבועים והוא כלל כ-107,400,000 תושבים נכון לשנת 2021, אשר היוו כ-8% מכלל אוכלוסיית סין. הרוב המכריע של תושבי אזור צפון-מזרח סין הוא ממוצא האן.

== ערים שמכילות מעל למיליון תושבים ==
בירות מחוז מוצגות להלן עם טקסט מודגש.

{| class="wikitable sortable" style="font-size:90%;"
!#
! עִיר
! style="background-color: #aaaaff;" | מספר התושבים באזור העירוני<ref name="2010PRCcensus"/>
! style="background-color: #aaffaa;" | מספר התושבים במחוז<ref name="2010PRCcensus"/>
! style="background-color: #ffaaaa;" | מספר התושבים בעיר עצמה<ref name="2010PRCcensus"></ref>
! פרובינציה
! תאריך מפקד האוכלוסין
|-
| 1
| שניאנג
| 5,718,232
| 6,255,921
| 8,106,171
| LN
| 2010-11-01
|-
| 2
| חרבין
| 4,933,054
| 5,878,939
| 10,635,971
| HL
| 2010-11-01
|-
| 3
| דאליין
| 3,902,467
| 4,087,733
| 6,690,432
| LN
| 2010-11-01
|-
| 4
| צ'אנגצ'ון
| 3,411,209
| 4,193,073
| 7,674,439
| JL
| 2010-11-01
|-
| 5
| אנשאן
| 1,504,996
| 1,544,084
| 3,645,884
| LN
| 2010-11-01
|-
| 6
| ג'ילין
| 1,469,722
| 1,975,121
| 4,413,157
| JL
| 2010-11-01
|-
| 7
| דאצ'ינג
| 1,433,698
| 1,649,825
| 2,904,532
| HL
| 2010-11-01
|-
| 8
| פושון
| 1,318,808
| 1,431,014
| 2,138,090
| LN
| 2010-11-01
|-
| 9
| צ'יקיהאר
| 1,314,720
| 1,553,788
| 5,367,003
| HL
| 2010-11-01
|-
| 10
| בנשי
| 1,000,128
| 1,094,294
| 1,709,538
| LN
| 2010-11-01
|}

== קישורים חיצוניים ==

==הערות שוליים==

קטגוריה:הרפובליקה העממית של סין: אזורים
צפון-מערב סין

המיקום של אזור צפון-מערב סין בסין
[[אורומצ'י]]
[[צבא הטרקוטה]]
צפון-מערב סין, המכונה בסינית חיביי (西北), הוא אזור בסין הכולל את המחוזות האוטונומיים שינג'יאנג ונינגשיה וכמו גם את המחוזות שאאנשי, גאנסו וצ'ינגהאי. אזור צפון-מערב סין משתרע על פני 3,107,900 קמ"ר.

האזור מאופיין באקלים יבשתי צחיח. האזור מאופיין באוכלוסייה מגוונת הכוללת קבוצות מיעוט גדולות יחסית כמו העמים חווי, אויגורים וטיבטים.<ref></ref><ref></ref> מבחינה תרבותית, האזור הושפע במידה ניכרת בעבר מההשפעה של דרך המשי.<ref></ref>

== ערים שמכילות מעל למיליון תושבים ==
{| class="wikitable sortable" style="font-size:90%;"
!#
! עִיר
! style="background-color: #aaaaff;" | מספר התושבים באזור העירוני
! style="background-color: #aaffaa;" | מספר התושבים במחוז
! style="background-color: #ffaaaa;" | מספר התושבים בעיר עצמה
! פרובינציה
! תאריך מפקד האוכלוסין
|-
| 1
| שיאן
| 11,904,805
| 12,283,922
| 12,952,907
| SN
| 2020
|-
| 2
| אורומצ'י
| 3,575,000
|
| 4,054,369
| XJ
| 2020
|-
| 3
| לאנג'ואו
| 3,474,858
| 3,042,863
| 4,359,446
| GS
| 2020
|-
| 4
| ינצ'ואן
| 1,901,793
| 1,901,793
| 2,859,074
| NX
| 2020
|-
| 5
| שינינג
| 1,954,795
| 1,954,795
| 2,467,965
| QH
| 2020
|-
| 6
| באוג'י
| 1,862,118
| 1,475,962
| 3,321,853
| SN
| 2020
|-
| 7
| טיאנשוי
| 1,212,791
| 1,212,791
| 1,212,791
| GS
| 2020
|}

== קישורים חיצוניים ==

==הערות שוליים==

קטגוריה:הרפובליקה העממית של סין: אזורים
חוזה הידידות הגרמני-טורקי

חוזה הידידות הגרמני-טורקי משנת 1941
החתימה על ההסכם
חוזה הידידות הגרמני-טורקי (בגרמנית: Türkisch-Deutscher Freundschaftsvertrag; בטורקית: Türk-Alman Dostluk Pakt) היה הסכם אי-תוקפנות שנחתם בין גרמניה הנאצית לטורקיה ב-18 ביוני 1941 בעיר אנקרה, על ידי שגריר גרמניה בטורקיה פרנץ פון פאפן ושר החוץ הטורקי שוקרו סרג'גלו. החוזה נכנס לתוקף באותו היום.

אף על פי שנקבע בחוזה שתוקפו יהיה למשך עשור, כבר בחודש אוגוסט של שנת 1944, מספר שנים לאחר החתימה על החוזה, ניתקה טורקיה את יחסיה הדיפלומטיים והמסחריים עם גרמניה הנאצית לאחר שהצבא הסובייטי פלש לבולגריה השכנה<ref name="dos">[https://1997-2001.state.gov/www/regions/eur/rpt_9806_ng_turkey.pdf Allied Relations and Negotiations With Turkey], US State Department, pp. 6-8</ref>, וב-23 בפברואר 1945 הכריזה טורקיה מלחמה על גרמניה. ההסכם בוטל באופן רשמי ב-24 באוקטובר 1945, לאחר נפילת הרייך השלישי, ועם הצטרפותה של טורקיה לאו"ם.

== היסטוריה ==
לאחר פרוץ מלחמת העולם השנייה ב-1939, נקט נשיא טורקיה, איסמט אינני, במדיניות של נייטרליות, וניסה להימנע ממעורבות ישירה במלחמה תוך היענות לבקשות שונות של משלוחי ציוד צבאי הן ממדינות הציר והן מבעלות הברית.<ref name="a"></ref> למרות זאת, ניסתה גרמניה לסכסך בין טורקיה ובריטניה באמצעות מאמצים דיפלומטיים.<ref></ref>

ב-4 במרץ 1941 העביר פרנץ פון פאפן מכתב מאדולף היטלר לאינני, בו כתב היטלר שהוא אינו מתכוון לתקוף את טורקיה. יתר על כן, הדגיש היטלר כי הורה לחייליו בבולגריה להישאר רחוק מהגבול הטורקי כדי להימנע מיצירת רושם שווא מנוכחותם. בנוסף, הציע היטלר הסכם אי-תוקפנות עם טורקיה, הטורקים הסכימו להצעתו של היטלר ובעקבות כך "הסכם הידידות הגרמני-טורקי" נחתם ב-18 ביוני 1941.

ב-22 ביוני 1941, ארבעה ימים לאחר חתימת חוזה הידידות הגרמני-טורקי, פלשו כוחות גרמנים לברית המועצות והפרו את הסכם אי-התוקפנות הגרמני-סובייטי. באוגוסט 1944, כאשר הסובייטים כבר שלטו בבולגריה השכנה, ניתקה טורקיה את יחסיה הדיפלומטיים והמסחריים עם גרמניה, וב-23 בפברואר 1945 הכריזה טורקיה מלחמה על גרמניה.

== ראו גם ==
* הסכם אנטי-קומינטרן
* יחסי גרמניה–טורקיה
* מלחמת העולם השנייה

==קישורים חיצוניים==

== הערות שוליים ==

קטגוריה:הסכמי אי-תוקפנות
קטגוריה:גרמניה הנאצית: יחסי חוץ
קטגוריה:מלחמת העולם השנייה: אמנות והסכמים
קטגוריה:גרמניה הנאצית: אמנות והסכמים
קטגוריה:טורקיה: אמנות והסכמים
קטגוריה:1941 בגרמניה